ดิฉันหยุดสูงตั้งแต่อายุ18ค่ะ เป็นคนไม่ชอบการออกกำลังกาย สูงแค่150cm พอดีเห็นบางคนยังบอกว่าสูงได้อีก แต่ต้องทานแคลเซียมเสริม เลยอยากทราบว่าถ้าทานแคลเซียมจะช่วยได้จริงๆไหมคะ อีกอย่างช่วงนี้ดิฉันกำลังออกกำลังกายด้วยค่ะ
สวัสดีค่ะ ในเพศหญิงนั้น หลังประจำเดือนมาประมาณ 1-2 ปี ความสูงจะหยุด และไม่สามารถสูงต่อได้อีก หรือถ้าอายุเลย 18 ปีไปแล้ว ก็ยากมากที่จะสูงเพิ่มขึ้นได้ การรับประทานแคลเซียมจะช่วยเสริมสร้างความแข็งแรงของกระดูกแต่ไม่ได้ทำให้กระดูกยืดออกหรือความสูงเพิ่มขึ้นค่ะแนะนำการรับประทานอาหารให้ครบ 5 หมู่ เน้นกลุ่มโปรตีน เนื้อ นม ไข่ และอาหารที่ช่วยเสริมสร้างความแข็งแรงของกระดูกเช่นแคลเซียม วิตามินดี ออกกำลังกายเพื่อช่วยเสริมสร้างการเติบโตของกระดูกและความแข็งแรงของกล้ามเนื้อค่ะ